JULIŠ TRAVEL, mobil 0917538414, www.julistravel.sk
Rendezvous na francúzskej riviére...
(farebný provensálsky trh, mlyn na olivový olej, citrusová farma a voňavé mestečká...)
Pre väčšinu z nás sa Cote d´Azur spája s azúrovo čistým morom, palmovými promenádami a eleganciou veľkého sveta... My vás však presvedčíme, že aj keď je francúzska riviéra jedno z najluxusnejších letovísk Európy, ponúka oveľa viac než len malebné pláže obľúbené filmovými hviezdami. Riviéru si môžu pekne vychutnať aj „obyčajní“ smrteľníci. Členité pobrežie je bohaté na nádherné vyhliadky, na svoje si prídu aj milovníci umenia, secesných palácov, elegantných víl, ale aj starobylých stredovekých uličiek s neuveriteľným šarmom. Umelecké pamiatky sa tu striedajú s rozprávkovou prírodou a vy sa budete cítiť ako v jednom z francúzskych filmov. Okrem slávnej trojice Nice, Cannes a Monako, ktorú nemôžeme vynechať, nás čaká aj plavba na Lerinský ostrov, pestrofarebný provensálsky trh plný vôní, miestny olivový olej, víno aj citrusová farma, alebo kúzelné historické kamenné mestečká na skalách, ktoré si zamilovali Chagall, Picasso, Jacques Prévert a mnohí ďalší umelci. „Au revoir“ v čarovných zákutiach  francúzskej riviéry!
Program zájazdu:
1.deň: Večerný let z Bratislavy pravidelnou linkou. Prílet na letisko v Nice okolo 21:15, autobusový presun do hotela v centre Nice. Ubytovanie.
2.deň: nás po raňajkách čaká celodenný výlet vlakom z Nice do mondénneho Monaka,  kniežactva, ktorému vládne rodina Grimaldi už od r. 1297. Nádherná poloha, originalita a magická príťažlivosť, tieto prívlastky robia miništát jednoducho unikátnym. Pri prehliadke určite nevynecháme kniežací palác z 13. stor. (pri troche šťastia stihneme aj ikonické striedanie stráží), katedrálu, kde je najnavštevovanejším hrob herečky Grace Kelly a jej manžela Rainiera III., či slávne kasíno v Monte Carle, ktoré je architektonickým skvostom Monaka. Budova kasína z konca 19.stor. stojí uprostred francúzskych záhrad a ponúka ohromujúci pohľad na Monako. Určite nevynecháme prechádzku krásnymi záhradami, pripomínajúcimi botanickú záhradu a v čase individuálneho voľna po občerstvení, rozhodne odporúčame návštevu oceánografického múzea. Honosná budova okúzľujúceho podmorského sveta otvorené začiatkom minulého storočia stojí na vysokom útese a patrí medzi najnavštevovanejšie atrakcie Monaka. Príchod do hotela vo večerných hodinách. Večera individuálne.
3.deň : Dnešný deň začneme návštevou Antibes, kam nás pohodlne odvezie autobus. Mesto  je vyhľadávané kvôli svojej romantickej povesti  – jeho úzke starobylé uličky, romantický prístav a krásna pláž, sa zapáčili aj legendárnemu Picassovi, ktorý si Antibes zamiloval a dnes je v meste jeho múzeum, ktoré môžeme navštíviť. Garantovaným zážitkom bude návšteva provensálskeho trhu, s neuveriteľným útokom miešajúcich sa vôní  korenín, byliniek, čerstvých citrusov či čokolády. Tu si nakúpime bagetky s čerstvými syrmi, či paštétami na piknik na pláži... Prechádzku okolo hradieb ukončíme v prístave miliardárov. Po presune do Cannes nás najprv čaká výlet na ostrov sv. Margaréty, vzdialený asi 20min plavby, ktorému dominuje pevnosť s celou, kde bol v 17.stor.väznený legendárny muž so železnou maskou. Okrem väzenia tu nájdeme aj expozíciu o morskej archeológií a nálezy z dna mora v okolí ostrova... Ostrov predstavuje akúsi oázu kľudu oproti rušnému Cannes a ponúka pekné výhľady a prírodné scenérie. Po návrate na pevninu si ešte prezrieme Cannes, kde pozornosť všetkých púta najmä festivalový palác s bulvárom la Croisette, lemovaný palmami a butikmi. Po prechádzke starým mestom ležiacom na pahorku Le Suquet vyjdeme na krásnu vyhliadku odkiaľ vidieť celú zátoku ako na dlani. Individuálne voľno podľa časových možností. Príchod do hotela vo večerných hodinách.
4.deň sa po raňajkách vydáme do  Grasse, ktoré vonia už zďaleka, nakoľko je známe ako hlavné mesto parfumov. Kvety levandule, ruže či jazmínu  sa pestujú  práve v okolí Grasse, preto sa tu kozmetické výrobky vyrábajú hlavne z prírodných esencií. Po návšteve parfumérky, kde nás zasvätia do tajov tejto zaujímavej výroby od kvetu až po flakón si budeme môcť v podnikovej predajni nakúpiť originálne suveníry. Omámení vôňami sa pustíme do spleti vydláždených stredovekých a renesančných uličiek s fontánami, či malými námestiami, kde môžeme obdivovať paláce starých parfumérskych rodín, nádvoria, či vyrezávané fasády, ktoré dokumentujú bohatstvo mesta už od stredoveku. Po Grasse sa presunieme do mestečka obklopeného nádhernou prírodou, akoby z obrazov Paula Cézanna. Zaujímavosťou Mougins je tunajší mlyn, z ktorého je dnes gastronomický svätostánok. Okrem umelcov hľadajúcich inšpiráciu, sa dnes mestečko môže pochváliť kvalitnou gastronómiou, ale aj staručkou kaplnkou Notre Dame de Vie, ktorú preslávil na svojich obrazoch najmä Sir Winston Churchill.
Históriou voňajúci deň zakončíme v poslednom z mestečiek, ktoré si musíte zamilovať od prvej chvíle. Je ním Saint Paul de Venice. Jeho silné hradby s baštami zo 16.stor. chránia mesto ešte dodnes. Začiatkom 20.stor. mestečko na kopci obklopené kvetinami, olivovými hájmi a vinicami začali objavovať rôzni umelci, často tu chodievali Picasso, Matisse, či Chagal. Tento historický klenot s krivolakými uličkami, strmými schodišťami a arkádami sa dnes pýši početnými umeleckými obchodíkmi a galériami. Po prechádzke individuálne voľno na občerstvenie alebo návštevu niektorej z početných minigalérií. Príchod do hotela večer. 
5.deň: Po raňajkách nás už pohltí jedno z najkrajších miest Francúzska – Nice. Primeraná klíma, bohatá vegetácia, krása Stredozemného mora a nádherné staré centrum, to všetko robí z Nice príťažlivé miesto pre turistov všetkých vekových kategórií. Vždy bolo a je veľkou inšpiráciou pre umelcov. V starom  meste, kde sa od začiatku 18.stor. na budovách vykonali len minimálne zmeny spoznáme mnoho romantických zákutí, ktoré nám budú miestami pripomínať staré talianske uličky. Určite neminieme slávnu anglickú promenádu lemovanú palmami, kde v minulosti oddychovali hlavne anglickí šľachtici a prehliadku zakončíme na krásnej vyhliadke. Po voľne na obed nás čaká príjemná zastávka na skalnatom výbežku, povestnom Cap Ferrate nazývanom aj polostrovom snov. Z množstva rozprávkových víl v štýle Belle epoque sa zastavíme v honosnej vile grófky Rotschildovej s jej nádhernými priľahlými záhradami. Grófka tu zhromaždila neuveriteľné bohatstvo. Nájdeme tu zbierky obrazov svetoznámych maliarov, ako Monet, Renoire, dekoratívneho umenia a sôch, jednu z najväčších zbierok francúzskeho porcelánu na svete, či tapisérie z 15. stor. Po prehliadke s audiosprievodcom v cudzom jazyku voľno na nádherné záhrady. 
Popoludní sa presunieme do atraktívneho prostredia zámočku v neo-toskánskom štýle vo vinárskej lokalite, ktorý sa tu nachádza už od rímskych čias. Prejdeme sa rodinným vinohradom okolo zámku, ktorý má zaujímavú históriu, možno sa dozvieme aj to, čo má spoločné s Coco Chanel a rozhodne ochutnáme 6 vzoriek lahodného vína. Po príchode späť do Nice nás čaká spoločná večera v meste. 
6.deň: Dopoludnia navštívime rodinný podnik na výrobu olivového oleja, kde nás čaká prezentácia, v rámci ktorej uvidíme 10minútové video v angličtine, ktoré nám ukáže proces výroby a spoznáme tiež posledný mlyn na výrobu olivového oleja v Nice, no a na záver ochutnáme rôzne druhy oleja, olív aj tapenádu. V obchodíku si potom môžeme nakúpiť nejaký olivový suvenír. Pokračujeme do mesta citrónov – Mentonu. Vďaka klíme a vyše 300 slnečným dňom v roku je toto mestečko botanickým rajom so 7 záhradami s exotickými rastlinami a mnohými farmami na pestovanie citrusov. Okrem talianskeho šmrncu a všadeprítomných suvenírov s tvarom, vôňou, či chuťou citrónu tu nájdeme barokovú baziliku s unikátnou zvonicou, pozostatky starej pevnosti, či múzeum venované umelcovi a režisérovi Jeanovi Cocteau. Prechádzkami po úzkych uličkách starého mesta načerpáme energiu a pokocháme sa budovami so starými okenicami, či nepravidelnými schodmi. Nevynecháme ani návštevu jednej z rodinných citrusových ekologických fariem, kde sa na terasovitých svahoch medzi morom a horami dozvieme veľa o citrusových sadoch, plodoch, histórií aj výrobe. Každý citrón, pomaranč, či mandarínka sa tu spracujú ručne a menia sa na kvalitné remeselné produkty- džemy, sirupy, limoncello, či likéry, ktoré na záver aj ochutnáme. K farme vedie náročnejšia cesta (peši), ale návšteva rozhodne stojí za to. Do večera potom ešte individuálne voľno v Mentone, večer autobusový transfer na letisko v Nice, kde nás čaká odlet do Bratislavy. Predpokladaný prílet do Bratislavy pred polnocou.

Termín zájazdu:        8. - 13. október 2026
Cena zájazdu:     	 1299   EUR	             
Cena zahŕňa:  
- obojsmernú letenku pravidelnej linky na trase Bratislava – Nice vrátane letiskových poplatkov, v cene je 10kg batožina na palubu + príručná batožina (väčšia batožina za poplatok)
- autobusový transfer z letiska aj na letisko v Nice , ako aj na všetky výlety počas celej doby zájazdu (okrem 2.dňa)
- skúsený sprievodca počas celej doby  zájazdu, poistenie proti insolventnosti
- 5 x ubytovanie v 3* hoteli v centre Nice s raňajkami 
- 1x spoločná 3 chodová večera v Nice 
- degustácia vo vinárstve (6vzoriek)
- spiatočný lístok na vlak Nice – Monako – Nice
                         
 Cena nezahŕňa:  
- príplatok za 1/1 -  50€ za noc teda 250€ za 5 nocí, pobytová taxa – 11,50€ za celú dobu zájazdu,        
spiatočná plavba na ostrov- 15,50€, vstup do pevnosti a múzea na ostrove – 6,50€, skupinový vstup do vily Ephrussi de Rorhschild na Cap Ferrat – 13€, návšteva citrusovej farmy s ochutnávkou                                
(fakultatívne vstupy): vstup do oceánografického múzea – 22,50€,  Picassove múzeum - 12€ 
